open-index/open-wikipedia-markdown huggingface dataset:
Ludwig August Schlüter

**Ludwig August Schlüter** (* 12. Juli 1797 in Reten; † 29. November 1881 in Hannover) weer en hannöverschen Verwaltungsbeamten.

Schlüter is 1797 as Söhn von Elisabeth Marie, borene Stoltze (23. Mai 1757–23. Juni 1828), un den Amtmann Georg Friedrich Schlüter (20. Juli 1748–16. Januar 1806) in Reten boren. He hett an de Befre’ungskriege delnahmen un in de Slacht bi Waterloo fuchten. An’n 11. April 1818 hett he sik för en Studium von de Juristeree an de Universität Göttingen inschreven un is dor Maat von dat Corps Hannovera worrn.

Na dat Studium is he in’n hannöverschen Verwaltungsdeenst gahn. He weer 1821 Auditer bi de Borgvaagdie Celle un 1823 Amtsassesser supernumerär in de Vaagdie Bissendörp. Von dor is he 1825 as Amtsassesser in dat Amt Knesebeck versett worrn.  1831 is he as Amtsassesser supernumerär Baas von dat Amt Addelborg ween un Amtmann worrn. Von 1837 bet 1847 weer he as Nafolger von Johann Caspar Peter Fischer Amtmann von dat Amt Willemsborg. Von 1846 bet 1866 weer Schlüter denn Oberamtmann von dat Amt Emden un Stadtkommissär von de Stadt Emden. Nadem he 1866 in Rohstand gahn is, hett Schlüter in Hannover leevt.

1856 hett he dat Indigenat von de Oostfreesch Landschap kregen.

## Footnoten
Rode Slubbaante

De **Rode Slubbaante** (*Anas platalea*), ok **Rode Slubbe** oder **Voss-Slubbe** nömmt, is en Aart ut de Familie vun de Aantenvagels. Dor warrt se nu wedder to de Aanten an sik mit torekent. 

## Systematik
To de Slubbaanten höört de europääsche Slubbe, de Austraalsche Slubbaante un de Kapslubbe mit to. Dor is de Rode Slubbaante de lüttjest vun. Ehr Snavel is wat breeder, un lett, as en Lepel. Vunwegen fiene Lamellen kann düsse Snavel to'n Sichten vun Freten bruukt weern. De Rode Slubbe warrt as Link to de Kaneelaante ankeken, vunwegen datt se dor en poor Egenaarden mit deelt. 

## Kennteken
Bi de Rode Slubbaante verscheelt sik Waart un Aante bannig. De Seken sünd alltohopen wat bruun vun'e Farv mit swattbrune Teken dor in. Man bi den Waart sünd Kopp un Hals hellbruun bit grau mit dünne swatte Streke dor intekent. An't Lief slaht de Feddern wat na rood hen, mit regelmatige dunkerbrune Stippels dor up. 

## Wo de Rode Slubbe vorkamen deit
De Rode Slubbe is in Süüdamerika tohuse. Dor leevt se vun Buenos Aires in'n Norden bit runner na Füerland in'n Süden. 8-16 Paare vun de Rode Slubbe bröödt ok up de Falklandinseln. Dor tellt se to de Subantarktis ehre Vagelwelt mit to. De meisten Roden Slubbaanten leevt an Argentinien siene Waterkant. In desülvigen Gemarken is ok de Argentiensche Kaneelaante an to drepen. 

## Wie se leven deit
In de Brödeltied leevt de Roden Slubben poorwiese an flacke Brack- un Söötwaters in opene Landschop. De Nester boot se up drögen Grund, nich wiet af vun't Water. Bröden doot se normolerwiese vun September- bit Novembermaand. Se leggt sess bit acht Eier, de sünd cremefarvt oder en beten wat gröön. Dat duert 25 Dage, denn kruupt de Jungen ut. Utwussen sünd de na een Johr. Dat Freten warrt bi dat Sichten in't Water upnahmen, wenn se dor mit'n Snavel dörslubbern doot. Vundeswegen ok de Naam. Freten doot se Deele vun Waterplanten, Algen un lüttjer Deerter. Alltohopen nehmt se mehr Proteine vun Deerter up, as vun Planten. 

## Literatur
* Janet Kear (Rutg): *Ducks, Geese and Swans*. Oxford University Press, 2005, ISBN 0-19-854645-9
* Hartmut Kolbe; *Die Entenvögel der Welt*, Ulmer Verlag 1999, ISBN 3-8001-7442-1
* Robin und Anne Woods: *Atlas of Breeding Birds of the Falkland Islands*, Anthony Nelson, Shorpshire 1997, ISBN 0-904614-60-3

## Weblenken

## Belege


## Kiek ok bi
* List vun Vagels
Friedrich Wilhelm von Bobers

**Friedrich Wilhelm von Bobers** (* 26. Mai 1819 in Stood; † 4. Oktober 1878 in Hannover) weer en düütschen Jurist.

Von Bobers is 1819 as Söhn von Karoline Ulrike, borene von Arentsschild (1784–1849), un Karl Ludwig von Bobers (15. April 1773–27. Februar 1856) in Stood boren.

He hett Juristeree studeert un is na dat Studium in’n hannöverschen Verwaltungsdeenst gahn. Von Bobers weer 1846 Auditer bi dat Amt Fürstenau un 1850 Amtsassesser bi dat Amt Nuurten.

Nadem 1852 dat Amtsgericht Solzhusen nee billt worrn is, is he in’n Justizdeenst wesselt un hett as Gerichtsassesser dat Leid von dat Gericht övernahmen. Nadem dat Amtsgericht Solzhusen 1859 wedder oplööst worrn is, keem he as Amtsrichter an dat Amtsgericht Winsen. In’n Januar 1867, kort nadem Prüßen dat Königriek Hannover annekteert harr, is von Bobers in Rohstand gahn.

He hett in Nuurten Johanna Beckmann († 27. März 1857) freet. De beiden harrn de Dochter Laura Friederike Wilhelmine (* 17. März 1850).

## Footnoten
Rethschuer

**Rethschuer** () is en Hoff in de Gemeen Haunstörp (Samtgemeen Scharnbääk) in’n Landkreis Lümborg, Neddersassen. De Oort hett polietsch fröher tohoop mit Mariendal en Goodsbezirk billt, höört vondaag aver bi Haunstörp mit bi.

## Geografie

De Hoff liggt in de Masch von de Elv, de blots een Kilometer in’n Noordoosten langsflütt. Liekers flütt dat Water ut dat Rebeed över Gravens na Süden af na de Maschwettern.

De Naveröörd sünd Haunstörp in’n Noorden, Sassendörp in’n Oosten, Bullendörp in’n Süüdoosten, Echen in’n Süüdwesten un Addelborg in’n Noordwesten.

## Historie

De Hoff is as Vörwark grünnt worrn. 2007 is an’n Westrand von’n olen Hoff Rethschuer en neet Borebeed mit 40 Boplätz utwiest worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Addelborg in’n Kanton Bewick höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to dat Amt Addelborg tohöört un denn von 1859 bet 1885 to dat Amt Lüün. Na 1885 weer dat in’n Kreis Lümborg, de 1932 mit’n Kreis Bleikd to’n grötteren Kreis Lümborg tohoopslaten worrn is.

De Oort is an’n 1. März 1974 mit de Gemeenreform in Neddersassen Deel von de nu gröttere Gemeen Haunstörp worrn.

### Inwahnertall

### Religion

Rethschuer is evangeelsch-luthersch präägt un höört to dat Kaspel von de Nicolai-Kark in Addelborg.

För de Kathoolschen is de Marien-Kark in Lümborg tostännig.

## Weertschop un Infrastruktur

### Verkehr

Rethschuer is över lüttjere Straten anbunnen an de Bundsstraat 209 in’n Noorden un an Landsstraat 219 in’n Oosten. De B&nbsp;209 geiht in’n Süüdwesten över Addelborg un Brietel na Lümborg un in’n Noordoosten över de Elv na Loonborg. De L&nbsp;219 löppt in’n Süüdoosten över Bullendörp un Hittbargen na Bleikd.

De nächste Autobahn is de Autobahn 39 (Afsnidd Hamborg–Lümborg). De Opfohrt 6 Lümborg-Noord liggt so 20 Kilometer in’n Süüdwesten von Rethschuer.

De Bahnlien Lübeck–Lümborg löppt direkt an’n Hoff langs. De nächsten Bahnhööv sünd aver eerst dree Kilometer wied weg in’n Noordoosten de Bahnhoff Loonborg un veer Kilometer in’n Süüdwesten de Bahnhoff Echen.

### Scholen

De Kinner gaht na de Grundschool Haunstörp.

## Footnoten
Bokeloh

**Bokeloh** is de hoochdüütsche Naam von

* Boukloh, Oort in de Stadt Meppen in’n Landkreis Eemsland, Neddersassen,
* Baukelo, Oort in de Stadt Wunsdörp in de Region Hannover, Neddersassen.

**Bokeloh** is de Familiennaam von

* Dieter Bokeloh (* 1942), düütschen Skispringer,
* Jonas Bokeloh (* 1996), düütschen Radsportler.
Joseph Jansen

**Johann Joseph Jansen** (* 20. Juli 1829 in Aken; † 5. Februar 1905 in Düsseldörp) weer en düütsch Landschapsmaler vun de  Düsseldörper School.

## Leven
In dat Öller vun 17 Jahren truck Jansen nah Düsseldörp. Dor studeer he Maleree an de Königlich Preußischen Kunstakademie. In de Johren 1847 bit 1850 weer he Schöler in de Landschapterklass vun Johann Wilhelm Schirmer. Studienreisen hemm hüm tonächst in Landschapen an Rhien un Mosel führt, later in de Swiezer un Bayerische Alpen. Af 1850 stell he in verscheeden düütsch Galerien ut, af 1870 up Berliner Akademie-Utstellungen, 1872 in Wien. Kaiser Wilhelm I. hett 1880 sien Gemälde *Oschinen-See* köfft.

Jansen hett de Landschapsmalerin Luise Siebke (1835–1912) heiraadt, de anfangs sien Schölerin ween weer. Hör 1871 in Düsseldörp boren Dochter Emilie wurr en Blömen- un  Stilllevenmalerin.

## Wark (Utwahl)

* *Gebirgssee*, 1870
* *Motiv aus Meiringen*, 1872
* *Wanderer auf einer Brücke im Hochgebirge*, 1876
* *Die Burgruine Balduinstein*, 1885
* *Motiv aus dem Chamonix-Tal*, 1890
* *Dorf am Gebirgsbach*, 1895
* *Wasserfall in alpiner Landschaft*, 1898
* *Blick auf den Vierwaldstättersee*, 1900
* *Heranziehendes Gewitter am Brienzer See*
* *Das Wetterhorn*
* *Via mala*
* *Auf der Engstelenalp in der Schweiz*
* *Cochem an der Mosel*
* *Beistein an der Mosel*
* *Kaub am Rhein*
* *Die Postkutsche vor Burg Greifenfels*
* *Romantische Rheinlandschaft*
* *Landschaft in Abendstimmung*
* *Schweizer Alpenszene*
* *Der Eibsee mit der Zugspitze*
* *Oschinen-See*

## Kiek ok
* List vun Maler vun de Düsseldörper Malerschool

## Literatur
* Hermann Alexander Müller (Hrsg.): *Biographisches Künstler-Lexikon*. Verlag des Bibliographischen Instituts, Leipzig 1882, S. 280 (Digitalisat)

## Weblenken
* ''Joseph Jansen'', Datenblatt in dat Portal *rkd.nl* (Rijksbureau voor Kunsthistorische Documentatie)
* ''Joseph Jansen'', Auktschonsresultate in dat Portal *[[artnet]].de*
* ''Joseph Jansen (1829–1905)'', Biografie in dat Portal *richardreddingantiques.com*

## Enkeld Nahwiesen
Friedrich Carl Heinrich Lodemann

**Friedrich Carl Heinrich Lodemann** (* 22. Mai 1801; † 18. Oktober 1869 in Zeven) weer en düütschen Verwaltungsbeamten.

Lodemann is 1801 as Söhn von Marie Dorothea, borene Holtzermann, un Franz Heinrich Lodemann boren. He hett later Juristeree studeert un is na dat Studium in’n hannöverschen Verwaltungsdeenst gahn. 1829 weer he Amtsassesser bi dat Amt Ollenstadt, 1831 bi dat Amt Neehuus un 1835 bi dat Amt Bleikd-Garz. 1837 bet 1838 weer Lodemann as Amtsassesser Verwalter von dat Amt Addelborg un is von dor as Amtsassesser in dat Amt Weener wesselt, wat he bet 1849 weer. Na’n Dood von Amtmann Eduard August Reinbold hett he 1849 övergangswies de Verwaltung von dat Amt Himmelpoorten övernahmen. Dat hett he bet 1852 daan, as Friedrich Christian Marschalck von Bachtenbrock dat Amt övernahmen hett. 1852 is he Amtsrichter von dat Amtsgericht Fambossel worrn, wat he bleven is, bet dat Gericht 1859 wedder oplööst worrn is.

Lodemann hett an’n 9. November 1842 in Zittens Elise Christiane Marie Behn (19. Juli 1819–30. März 1877) freet. De beiden harrn de Kinner Cäcilie (* 13. Juli 1846), Philipp (22. Februar 1848–1. August 1909) un Elisabeth (* 21. August 1856).

## Footnoten
Amtsgericht Fambossel

Dat **Amtsgericht Fambossel** weer en Amtsgericht in dat Königriek Hannover. Dat harr sien Seet in Fambossel.

## Överornt Gerichten

Dat Amtsgericht Fambossel weer dat Obergericht Celle överornt.

## Geschicht

Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Fambossel is dor denn blangen dat Amt Fambossel nee schapen worrn. De Amtsgerichtsbezirk bestünn ut de Gemenen von de Vaagdie Fambossel binnen dat Amt Fambossel: Adolphsheid, Bookhorn, Bommessen, Bössel, Düsshorn, Ettenbossel, Fambossel, Hartem, Kreelen, Kraug, Öberho, Öberndörpmark, Örbke, Ostenholt, Rierde, Westenholt, Baukel, Derpmark, Öber- un Ünnereinzingen, Fischendörp, Fuhrhop, Jettbrauk, Mengbossel, Riep, Westendörp, Anboergemeen Westendörp, Winkelhusen, Wolten, Good un Gemeen Wens.

Dat Amtsgericht Fambossel is 1859 jüstso as dat Amt Fambossel oplööst worrn. Von 1859 af an weer dat Amtsgericht Wasra för den Gerichtsbezirk von dat Amtsgericht Fambossel mit tostännig.

### Amtsrichters

* 1852–1859: Friedrich Carl Heinrich Lodemann

## Kiek ook bi

* List von de Amtsgerichten in dat Königriek Hannover

## Footnoten
Carl Wellenkamp

**Carl August Bruno Wellenkamp** (* üm 1820 in Hilmssen; † na 1888) weer en düütschen Verwaltungsbeamten.

Wellenkamp is üm 1820 as Söhn von’n Oberlandbomeester Clamor Adolf Theodor Wellenkamp in Hilmssen boren. He hett von Oostern 1838 af an Juristeree an de Universität Göttingen studeert un is dor Maat von dat Corps Hannovera ween. Na dat Studium güng he in’n hannöverschen Verwaltungsdeenst.

Wellenkamp weer in de Tied 1839 bet 1842 Auditer bi dat Amt Wöltingerode. 1843/1844 weer he Amtsassesser supernumerär bi dat Amt Bilderlah un 1846 Amtsassesser supernumerär bi dat Amt Leer. 1850 weer he as Amtsassesser supernumerär Börgermeester von Elljeroe.

1852 hett Wellenkamp för korte Tied opdragswies dat Leid von dat Amt Syke övernahmen, weer denn von 1852 bet 1859 Amtmann von dat Amt Brinken un von 1859 bet 1863 Amtmann von dat Amt Esens. He is 1863 Amtmann von dat Amt Achem worrn. Nadem Prüßen 1866 dat Königriek Hannover annekteert hett, hett sik de Titel von den Posten von Amtmann op Amtshauptmann ännert. 1883 is he as Amtshauptmann na dat Amt Soltau wesselt un as to’n 1. April 1885 de Ämter in Kreise ümwannelt worrn sünd, weer he de eerste Landraad von’n Kreis Soltau. Dat is he bet 1888 bleven, as he in Rohstand gahn is.

## Literatur

* Heinrich Ferdinand Curschmann: *Blaubuch des Corps Hannovera (1809–1899).* Göttingen 2002, Nr. 394

## Footnoten
August Varenius (de Jüngere)

**August Varenius** (* 1663 in Rostock; † 1729 in Wismer) weer en düütschen Pädagoog un Beamten.

Varenius is 1663 as Söhn von’n Theoloog August Varenius (20. September 1620–15. März 1684) in Rostock boren. He weer 1680 un 1681 Defendent an de Universität Rostock un hett 1784 en Afsluss as Magister maakt.

He weer denn von’n 13. November 1691 bet 10. Februar 1693 Rekter von dat Athenaeum in Stood. In’n Februar 1693 is he mekelborg-swerinschen Kamersekretär un in’n Mai 1703 Kamerraad worrn. An’n 7. Oktober 1716 hett he dor üm beden, as Kamerraad entlaten to warrn un hett denn en Steed in Ossenbrügge annahmen.

## Footnoten
August Christoph Adolf Michaelis

**August Christoph Adolf Michaelis** (* 11. März 1813 in Hannover; † 18. Juli 1892 ok dor) weer en düütschen Verwaltungsbeamten.

Michaelis is 1813 in Hannover boren. Von’n 17. April 1828 bet 7. September 1833 weer he op de Kloosterschool Ilfeld un hett na de School Juristeree studeert. Sien Dr. jur. hett he 1844 maakt. He güng denn in’n hannöverschen Verwaltungsdeenst. Michaelis weer von 1848 bet 1855 Börgermeester von Zellerfeld. He is dor 1855 Amtsassesser worrn un 1862 Amtmann bi dat Amt Zellerfeld. Nadem Prüßen 1867 dat Königriek Hannover annekteert hett, hett sik sien Charakter op Amtshauptmann ännert. Michaelis is 1872 as Amtshauptmann in dat Amt Neehuus wesselt. Üm 1880 rüm is he in Rohstand gahn.

## Footnoten
August von Harling

** Carl Otto von Harling** (* 20. Oktober 1840 in Lüchow; † 15. Januar 1886 in Bleikd) weer en düütschen Verwaltungsbeamten.

Von Harling is 1840 as Söhn von Auguste, borene Rönck (2. Juni 1817–9. August 1884), un Karl von Harling (12. März 1805–5. Mai 1882) in Lüchow boren. He hett an de Universität Göttingen Juristeree studeert. 1861 is he dor Maat von dat Corps Bremensia worrn. Na dat Studium güng he in’n prüüßschen Staatsdeenst. He weer 1867 Amtsauditer bi dat Amt Leh un von 1877 bet 1885 Amtshauptmann von dat Amt Bleikd. As de Ämter oplööst un to Kreise tohoopfaat worrn sünd, is he an’n 1. April 1885 de eerste Landraad von’n Kreis Bleikd worrn, de ut de Ämter Bleikd un Neehuus billt worrn is. Dat Amt harr he bet to sien fröhen Dood 1886.

He hett an’n 2. Juni 1872 in Clausthal Marie Jordan (31. Juli 1852–6. April 1876) freet. De beiden harrn den Söhn Karl von Harling (23. November 1873–21. November 1898).

## Footnoten
Georg Wilhelm Helwig Sinold von Schütz

**Georg Wilhelm Helwig Sinold von Schütz** (* 1683; † 16. Juni 1740) weer en düütschen Verwaltungsbeamten un Diplomat.

Von Schütz is 1683 as Söhn von Hélène, borene de Lescours, un Ludwig Justus von Schütz († 1709) boren.

1712 is he Kamerjunker worrn, later Kamerherr an’n Hoff in Hannover. 1713 bet 1714 weer he Gesandten von dat Kurförstendom Hannover in Grootbritannien.

He weer von 1729 bet to sien Dood 1740 as Landdrost tostännig för de Ämter Horborg, Winsen, Willemsborg un Mesborg.

Von Schütz hett an’n 29. September 1717 Maria von Wedel († März 1740) freet. He is 1740 ahn Kinner doodbleven.
Johann Wilhelm Reinbeck

**Johann Wilhelm Reinbeck** (* 1691; † 24. August 1764 in Neehuus) weer en düütschen Verwaltungsbeamten.

Reinbeck is 1691 as Söhn von Margaretha, borene Raabe (26. Juli 1661–üm 1710), un Johann Reinbeck (15. Januar 1640–2. Juli 1704) boren un an’n 8. März 1691 in Lümborg döfft worrn.

Reinbeck is 1729 Amtmann in dat Amt Kraak un Sülsdörp worrn un 1740 von dat Amt Neehuus. 1750 hett he den Charakter von en Oberamtmann kregen un is bet to sien Dood 1764 in Neehuus bleven.

He harr mit Sara Theodora von Ramdohr (üm 1708–üm 1756) de Dochter Eleonora Fridericia Reinbeck (28. September 1730–5. September 1800).

## Footnoten
Just Matthias Heinrich Brauns

**Just Matthias Heinrich Brauns** (* 31. Juli 1746 in Horborg; † 29. August 1817 in Oold Brooksen) weer en düütschen Verwaltungsbeamten.

Brauns is 1746 in Horborg boren. He weer 1765 Student von de Juristeree an de Universität Göttingen. Na dat Studium is he in’n hannöverschen Verwaltungsdeenst gahn. He is 1767 Amtsauditer bi dat Amt Willemsborg worrn un 1768 bi dat Amt Arzen. 1772 hett he den Posten von en Amtsschriever bi dat Amt Willemsborg övernahmen, weer 1776 bet 1777 Amtsschriever bi dat Amt Mesborg, 1777 bi dat Amt Elbingerode, 1778 bi dat Amt Heien un keem 1779 as Amtsschriever na dat Amt Wölpe. Dor weer he bet 1791. Von 1791 bet 1794 weer Brauns Amtmann von dat Amt Noordholt un denn von 1794 bet to sien Dood 1817 Amtmann von dat Amt Brooksen.

## Footnoten
Adolf von Nickisch-Rosenegk

**Adolf von Nickisch-Rosenegk** (* 17. Juli 1836 in Stargard; † 10. März 1895 in Meideborg) weer en düütschen Verwaltungsbeamten un Parlamentarier.

Von Nickisch-Rosenegk is 1836 in Stargard boren. He hett sien Abitur an de Landsschool Pforta maakt un denn an de Universitäten Heidelberg, Halle un Berlin Juristeree un Kameralia studeert. 1856 is he in Berlin Maat von dat Corps Neoborussia worrn un 1857 in Halle von dat Corps Marchia. 

Na dat Studium güng he in’n prüüßschen Staatsdeenst. He is 1865 Regerungsassesser bi de Regerung in Brombarg worrn. As Landwehrleutnant weer he 1866 bi de Slacht bi Königgrätz mit dorbi un is swoor verwunnt worrn. Nadem he wedder gesund weer, weer he 1868 bet 1872 Amtshauptmann von dat Amt Neehuus. Von 1872 bet 1874 weer he Verwalter von dat Landraadsamt in’n Kreis Weststernberg. 1874 is he Landraad von’n Landkreis Düsseldörp worrn. Noch in dat sülve Johr is he as Landraad in’n Landkreis Saatzig wesselt. In’n Juli 1888 is he Viez von’n Regerungspräsident in’n Regerungsbezirk Danzig worrn. 

1888 keem he as Verwaltungsgerichtsdirekter an dat Verwaltungsgericht Danzig un is 1890 Oberregerungsraad bi de Regerung in Marienwerder worrn. Toletzt hett he wedder in Stargard leevt.

Von Nickisch-Rosenegk weer von 1879 bet 1888 för den Wahlkreis 4 Stettin (Pyritz, Saatzig) Afornten in dat Prüüßsche Aforntenhuus. He weer dor Maat von de Kunservative Partei.

## Footnoten
Justus Hüpeden

** Friedrich Wilhelm Hüpeden** (* 19. Juni 1757 in Heien; † 1831 in Eemissen) weer en düütschen Verwaltungsbeamten.

Hüpeden is 1757 as Söhn von Eleonore Wilhelmine Justine, borene Schlemm († 27. Juli 1789), un Johann Wilhelm Hüpeden (28. September 1723-1. Februar 1782) in Heien boren un dor an’n 20. Juni döfft worrn. Sien Broder weer Georg Erich Hüpeden. He hett 1776 en Studium an de Universität Rinteln anfungen un is 1777 an de Universität Göttingen wesselt. 1779 is he Auditer bi dat Amt Springe worrn un 1780 na dat Amt Grohnde gahn. 1783 is he Amtsschriever för de Ämter Syke un Mauringen worrn. 1789 is he in dat Amt Wustrow wesselt un 1791 in dat Gogericht Achem. Toletzt weer he bet 1803 Amtsschriever bi dat Amt Zeven un is dor in dat Johr denn Amtmann worrn.

Na de Franzosentied weer he von 1814 af an Amtmann von dat Amt Reten. En poor Johr vör sien Dood is he in Rohstand gahn.

## Footnoten
Eduard von der Hellen

**Jan Hinrich  von der Hellen** (* 27. Oktober 1863 op Good Wellen; † 17. Dezember 1927 in Stuttgart) weer en düütschen Archivar un Rutgever.

Von der Hellen is 1863 as Söhn von Auguste Margarete Charlotte, borene Schwerdtfeger (25. Januar 1823–7. Juli 1917), un Diedrich Nicolaus Cornelius von der Hellen (5. März 1819–7. Januar 1892) op dat Familiengood in Wellen boren. He hett toeerst Ünnerricht von Huuslehrers kregen un güng eerst as Gymnasiast op en öffentliche School. Nadem he mit dat Gymnasium trech weer, hett he Spraakwetenschop un Philologie an de Universitäten Berlin un Bonn studeert.

Von der Hellen hett 1888 as Archivar an dat Goethearchiv (later Goethe- un Schillerarchiv) in Weimar anfungen un weer dor en Kolleeg von Rudolf Steiner. 1894 is he an dat Nietzsche-Archiv wesselt, dat Friedrich Nietzsche sien Süster Elisabeth Förster-Nietzsche in Naumburg an de Saale grünnt harr. Dor över keem dat to en Stried mit Steiner, de woll ok Ambitschonen op dat Rutgeven von Nietzsche harr. Al na en poor Maand hett von der Hellen dat Nietzsche-Archiv wedder verlaten.

In dat Johr 1900 is von der Hellen na Stuttgart wesselt un weer dor bet 1923 literaarschen Berader von’n Cotta-Verlag. Von der Hellen weer de Hauptrutgever von de Jubiläumsutgaav von Goethe sien Warken in veertig Bänn, de in de Johren 1902 bet 1912 rutkamen is, un de Säkularutgaav von Schiller sien Warken in sössteihn Bänn in de Johren 1904 un 1905. 

## Warken (as Schriever)

* *Goethes Anteil an Lavaters physiognomischen Fragmenten*
* *Wilhelm I. und Bismarck in ihrem Briefwechsel*
* *Heinrich von Plate. Der Roman eines Privilegierten*, Stuttgart und Berlin 1921

## Warken (as Rutgever)

* (Hrsg.): *Das Journal von Tiefurt*, in: Schriften der Goethe-Gesellschaft, hrsg. von Bernhard Suphan, 7. Band, Weimar 1892
* (Hrsg.): *Fürst Bismarcks Briefe an seine Braut und Gattin*, Stuttgart 1912

## Footnoten
Claus Otto Benedix von der Decken

**Claus Otto Benedix von der Decken** (* 1758; † September 1841 in Hannover) weer en düütschen Verwaltungsbeamten.

Von der Decken is 1758 boren. He weer  bet 1791 Drost von dat Amt Steinhorst un weer denn von 1791 af an as Drost un later Oberhauptmann Baas von dat Amt Neehuus. Üm 1836 rüm is he in Rohstand gahn.

1821 is he Ridder von’n Guelphen-Orden worrn un 1831 Kummandör.

An’n 7. Oktober 1799 hett he von Ernst Jacob Eckhardt dat Good Preten köfft. An’n 11. November 1840 hett he dat Good denn wedder verköfft an Axel Friedrich Claus von der Decken.

## Footnoten
Diedrich von der Hellen

** Nicolaus Cornelius von der Hellen** (* 5. März 1819 op Good Wellen; † 7. Januar 1892 ok dor) weer en düütschen Goodsbesitter un Politiker.

Von der Hellen is 1819 as Söhn von Cornelia Johanne, borene Rom (2. Februar 1795–5. März 1819), un Diedrich Wilhelm von der Hellen (9. April 1786–11. Oktober 1862) op dat Familiengood in Wellen boren. De Moder is bi siene Geboort doodbleven. Von der Hellen is an’n 2. April 1819 in Beverst döfft worrn. As öllsten Söhn (he harr twee öllere Süstern) hett he later dat Good Wellen arvt. Twee Johr na siene Geboort hett de Vader nee heiraadt.

Von 1879 bet 1882 weer he för den Wahlkreis Hannover 33 (Leh) Afornten in dat Prüüßsche Aforntenhuus. He weer dor in de Natschonalliberale Partei.

Von der Hellen hett an’n 18. Juni 1848 in Schadehorn Auguste Margarete Charlotte Schwerdtfeger (25. Januar 1823–7. Juli 1917) freet. De beiden harrn de Kinner Elisabeth Agnes (2. August 1853–7. Mai 1930), Carl Julius (1. Dezember 1854–1. September 1913), Wilhelmine Henriette Engeline (26. Oktober 1856–22. Juni 1936), Ermine Adelheide Sophie (31. Mai 1858–5. Januar 1927), Bruno Meno Wilhelm (14. September 1861–22. Januar 1931) un Jan Hinrich Eduard von der Hellen (27. Oktober 1863–17. Dezember 1927).

## Footnoten
Johann Dietrich Flebbe

**Johann Dietrich Flebbe** (* 1683 in Ollenstadt; † 1723 in Neehuus) weer en düütschen Verwaltungsbeamten.

Flebbe is 1683 as Söhn von Dietrich Flebbe in Ollenstadt boren. He weer 1702 Student an de Universität Helmstidde. Na dat Studium is he in’n bruunswiek-lümbörgschen Verwaltungsdeenst gahn. 1715 is he Amtsschriever worrn un weer von 1717 bet to sien Dood 1723 Amtmann von dat Amt Neehuus.

Flebbe hett an’n 31. Mai 1703 in Luthe Anna Engel Kasten freet. De beiden harrn de Kinner Engel Dorothea un Jobst Diedrich Flebbe.

## Footnoten
Westerhof

**Westerhof** is de hoochdüütsche Naam von

* Westerhoff, Oort in de Gemeen Rosengoorn in’n Landkreis Horborg, Neddersassen,
* Westerhoff, Oort in de Gemeen Kaolefelle in’n Landkreis Nuurten, Neddersassen.

**Westerhof** is de Familiennaam von

* Boy Westerhof (* 1985), nedderlandschen Tennisspeler,
* Hans Westerhof (* 1948), nedderlandschen Footballspeler.

Kiek ok bi: Westerhofen, Westerhoff.
Otto Friedrich Hagelberg

**Otto Friedrich Hagelberg** (* 2. Dezember 1845 in Melbäck; † 1. Januar 1905 in Lüün) weer en düütschen Politiker.

Hagelberg is 1845 as Söhn von Dorothea, borene Hagelberg (8. Dezember 1814–19. Januar 1882), un Johann Diederich Hagelberg (13. Dezember 1781–7. Januar 1847) in Melbäck boren. He weer prüüßschen Amtsraad un Domänenpächter von de Domään Lüün.

Von 1894 bet 1903 weer he för den Wahlkreis Lümborg 6 (Lümborg-Winsen) Afornten in dat Prüüßsche Aforntenhuus. He weer dor in de Natschonalliberale Partei.

Hagelberg hett Auguste Rötting (19. März 1850–15. Januar 1922) freet. De beiden harrn de Kinner Carl (8. Oktober 1875–6. Oktober 1887) un Bertha Hagelberg (23. Dezember 1876-20. April 1956).

## Footnoten
Albert Weibezahn

**Albert Weibezahn** (* 18. Juni 1840 in Hameln; † 7. November 1898 in Horborg) weer en düütschen Politiker.

Weibezahn is 1840 in Hameln boren. Na dat Abitur an dat Gymnasium Georgianum in Lingen hett he Juristeree an de Universität Göttingen studeert. Dor is he 1860 Maat von dat Corps Hildeso-Guestphalia worrn. 1879 is he Amtsgerichtsraad an dat Amtsgericht Horborg worrn un weer von 1894 bet to sien Dood 1898 för den Wahlkreis Lümborg 7 (Horborg) Afornten in dat Prüüßsche Aforntenhuus. He weer dor in de Natschonalliberale Partei. He is 1898 noch wedderwählt worrn, is aver doodbleven, bevör de 19. Legislaturperiood anfungen hett.

## Footnoten
Gianfranco Petris

**Gianfranco Petris** (* 30. August 1936 in Budoia; † 1. Juli 2018 in Trepalle, Livigno) weer en italieensch Footballspeler. He speel up de Positschoon vun en Flögelspeler.

De Loopbahn vun Gianfranco Petris fung 1954 bi den Vereen FC Treviso an. In de Saison 1956/57 wessel he to US Triestina, hier hörr he glieks to de Stammformatschoon. Nah de Saison is de Vereen woll afsteegen, aber Petris bleev ok in de Serie B bi den Vereen. An’ Enn vun de Saison 1957/58 wessel he den aber doch to’n AC Florenz wo he sück ok glieks in de Stammformatschoon spelen kunn. In Florenz kunn Petris in de Folg groot Erfolge fiern. 

In de Saison 1960/61 wunn Petris mit de Viola sowohl de Coppa Italia, as ok den Europapokal vun de Pokalsieger. Ok de folgen Speeltiet weer spoodriek, Florenz keem in de  Serie A den bannig gooden 3. Platz un keem in den Europapokal vun de Pokalsieger weer in’t Finale, wo man denn aber gegen Atlético Madrid verlor. Petris bleev bit to de Saison 1964/65 in Florenz, bevör he to’n Ligakonkurrenten Lazio Rom wesseln dee. Dor speel he aber ok blots een Saison, bevör he bi Polisportiva Traini sien Loopbahn utklingen leet. 

In de Tiet vun 1958 bit 1963 keem Petris ok veermal in de italieensch Footballnatschonalmannschap to’n Insatz un hett dorbi een Door schaaten. 

## Erfolge
* Europapokal vun de Pokalsieger: 1 × mit dem AC Florenz (1960/61)
* Coppa Italia: 1 × mit dem AC Florenz (1960/61)
* Doorschüttenkönig in de Coppa Italia: 2 × (1959/60, 1960/61)

## Weblenken
* Översicht över sien Lännerspelen (italieensch)
Richard Teitelbaum

**Richard Teitelbaum** (* 19. Mai 1939 in New York City; † 9. April 2020 in Kingston, Ulster County) weer en Komponist, Synthesizerspeler un Improvisatschonsmusiker. 

Teitelbaum hett bi Allen Forte un Mel Powell studeert un Midden vun de 1960er Johren sien Studien in Italien bi Luigi Nono un Goffredo Petrassi wieder maakt. Wiels sien Italienupenholt weer he en vun de Mitbegrünner vun dat Ensemble Musica Elettronica Viva (gemeensam mit Alvin Curran un Frederic Rzewski). He hett ok mit  Anthony Braxton, George Lewis (*Concerto Grosso* up hatART, 1985), as ok mit Nam June Paik, Joan Jonas, Karl Berger, Dave Holland, Andrew Cyrille un Leroy Jenkins tosommenarbeit.

He is insbesünnere för sien elektronische Live-Musik un sien Synthesizerspeel bekannt. He befaat sück ok mit Weltmusik un den Gebruuk vun japaansch, indisch und europääschen Musikinstrumenten un Notatschonssystemen.

Teitelbaum lehrte an dat Bard College.

## Weblenken
* Webpräsenz an dat Bard College
Wahlkreis Hannover 30

De **Wahlkreis Hannover 30** weer en Wahlkreis bi de Wahlen to dat prüüßsche Aforntenhuus. Wahloort weer Stood.

De Wahlkreis is inricht worrn, nadem dat Königriek Hannover 1867 as Provinz Hannover Deel von Prüßen worrn is. De eersten Afornten in dissen Wahlkreis sünd dorüm för de 10. Wahlperiood wählt worrn. To’n Wahlkreis hett dat Rebeed von de Ämter Jörk un Freeborg tohöört. De Wahlkreis is to de Wahl 1885 oplööst worrn, nadem dat an’n 1. April 1885 en Verwaltungsreform in de Provinz Hannover geven hett, bi de de olen Ämter oplööst un Kreise un Regerungsbezirke inricht worrn sünd.

Dat Rebeed von’n Wahlkreis Hannover 30 hett denn to’n Wahlkreis Stood 1 höört.

## Afornte

Direkt wählt Afornte in’n Wahlkreis weren:

## Footnoten
Scoparia pyralella

De ***Scoparia pyralella*** is en Bottervagel ut de Familie vun de Crambidae (Zünsler).

## Markmalen
De Falter recken en Flögelspannwiet vun 17 bit 55 Millimetern. De Vörderflögelgrundfaarv is wittlich mit dree dunkel dwars verloopen Bänder vun verscheeden Breedt as ok kört för de Hälft mit twee lüttgere, dunkel raahmt, nich rein geel Flecken, kört achter de Hälft en grötter, ebenfalls dunkel rahmt, nich rein geel Fleck. 

## Wor man de finnen kann
Se kommt in ganz Europa bit etwa to de Noordseeküst, aber ok Grootbritannien vör, nah Norden hen aber immer minner. Se leevt an lütt Waldlichtungen mit Buschwark, Streeaaftwiesen un Wiesen allgemeen. Se is nachtaktiv.  

## Floogtiet
De Floogtiet is vun Mai bit Juli.
 
## Ruupen
De Ruup is hell- bit dunkelbruun un hett dunkel, woortenähnliche Punkte. De Kopp is hellbruun. 

## Weblenken

* http://www.lepiforum.de/lepiwiki.pl?Scoparia_Pyralella Fotos
* Beschrieven
Georg Dieterichs

** Heinrich Wilhelm Dieterichs** (* 3. Dezember 1826 in Hameln; † 24. Mai 1903 in Göttingen) weer en düütschen Verwaltungsbeamten.

Dieterichs is 1826 as Söhn von en Hauptmann in Hameln boren. Op School weer he op dat Gymnasium Nr. 1 in Celle. Na de School hett he sik 1845 an de Universität Göttingen inschreven un dor Juristeree studeert. Dor weer he Maat in dat Corps Hanseatia un 1846 bi dat Corps Hannovera. To dat Wintersemester 1846/1847 is he an de Universität Bonn wesselt un weer dor Maat von dat Corps Palatia. Na dat Studium is he in’n hannöverschen Staatsdeenst gahn.

He

1856 is he Gerichtsassesser in Hannover worrn un 1865 Finanzraad in de hannöversche Generalpostdirekschoon. 1866 hebbt se em in dat Kabinett berop un he weer de letze Finanzminister, bevör dat Königriek Hannover 1867 von Prüßen annekteert worrn is. Na de Annekschoon is he in’n prüüßschen Staatsdeenst wesselt un weer von 1868 bet 1874 Amtshauptmann von dat Amt Heien un Kreishauptmann von’n Kreis Heien. 1872 is he ok Polizeidirekter von Heien worrn. Von 1873 bet 1885 weer he Amtshauptmann von dat Amt Göttingen un Kreishauptmann von’n Kreis Göttingen. Nadem de Ämter in de Provinz Hannover 1885 in Kreise ümwannelt worrn sünd, weer Dieterichs von 1885 bet 1900 Landraad von’n Kreis Göttingen. 1886 is he Gehemen Regerungsraad worrn un weer von 1895 bet to sien Rohstand an’n 1. November 1900 Kurater von de Königliche Kreiskass Hilmssen.

Dieterichs hett Anna von Hennings freet. De beiden harrn de Döchter Clara (hett Ludwig Aschoff freet) un Eva Dieterichs (hett Otto Karl Albrecht Ritschl freet).

## Footnoten
Sarnighausen

**Sarnighausen** is de Familiennaam von

* Christian Otto Ludwig Sarnighausen (1790–1875), düütschen Verwaltungsbeamten,
* Christoph Friedrich Sarnighausen (1779–1834), düütschen Verwaltungsbeamten,
* Hans-Cord Sarnighausen (* 1936), düütschen Jurist un Verwaltungshistoriker,
* Ludwig Carl Georg Hermann Sarnighausen (1815–1885), düütschen Verwaltungsbeamten,
* Ludwig Heinrich Sarnighausen (1747–1830), düütschen Verwaltungsbeamten.
Carl Erxleben

**Carl Erxleben** is de Naam von

* Carl Erxleben (1814–1884), düütschen Verwaltungsjurist un Politiker,
* Carl Erxleben (1815–1882), düütschen Verwaltungsbeamten un Politiker.
Karl Horn

**Karl Horn** is de Naam von

* Karl Horn (1794–1879), düütschen Theoloog,
* Karl von Horn (1807–1889), düütschen Verwaltungsbeamten,
* Karl von Horn (1818–1896), bayerschen General von de Infanterie,
* Karl von Horn (1833–1911), düütschen Verwaltungsbeamten,
* Karl von Horn (1853–1913), prüüßschen Generalleutnant,
* Karl Horn (1869–1942), Hauptpastoor in Hamborg,
* Karl Horn (1876–1919), düütschen Mathematiker,
* Karl Horn (1888–1971), düütschen Politiker,
* Karl Horn (1898–1977), düütschen Politiker,
* Karl-Heinz Horn (* 1940), düütschen Footballspeler.

Kiek ok bi: Carl Horn.
Carl Erxleben (1814–1884)

** August Christian Friedrich Erxleben** (* 10. November 1814 in Loonborg; † 7. Juni 1884 in Hannover) weer en düütschen Verwaltungsjurist un Ministerialbeamten.

Erxleben is 1814 as een von söss Kinner von Clara Christiane, borene Sarnighausen (17. Juli 1782–2. Februar 1861; Dochter von Ludwig Heinrich Sarnighausen), un den Dokter Carl Georg Heinrich Erxleben (15. Februar 1770–2. November 1837) in Loonborg boren. He weer op dat Johanneum in Lümborg op School un hett na de School Juristeree an de Universitäten Göttingen un Berlin studeert. Na dat Studium güng he in’n hannöverschen Staatsdeenst. Erxleben is 1842 Hülpsarbeider in dat Finanzministerium von dat Königriek Hannover worrn. Von 1848 bet 1854 weer he vortragender Raad in dat Finanzministerium, 1851 is he Finanzraad worrn. Von 1854 af an weer he Bövertollraad in dat Bövertollkollegium. In dat veerte Ministerium ünner Georg V. is Erxleben an’n 9. Dezember 1862 Finanzminister worrn. He weer een von veer liberale Maten von de Regeren. In siene Amtstied is dat Allgemene Düütsche Hannelsgesettbook inföhrt worrn. Von wegen dat en neet Wahlrecht, dat demokratischer ween schull, jümmer mehr rutbummelt worrn is, is Erxleben in’n September 1865 trüggtreden.

Nadem Prüßen dat Königriek Hannover 1867 annekteert hett, is Erxleben bi de Rieksdagswahl in’n Februar 1867 för den Rieksdagswahlkreis Provinz Hannover 16 (Lümborg, Soltau, Winsen, Bleikd) as Maat von’n Rieksdag von’n Noorddüütschen Bund wählt worrn un weer dor in de Grupp von de Bundsstaatlich-kunstitutionelle Vereenigung. Bi de Wahl 1867 to dat Prüüßsche Aforntenhuus weer he Kannedaat in de Wahlkreise Hannover 28 (Lümborg) un Hannover 36 (Rodenborg). In’n Wahlkreis hett he 6,7&nbsp;% von de Stimmen kregen un sik nich gegen Otto Lauenstein dörsett, aver in’n Wahlkreis 36 hett he de Wahl wunnen. He weer von 1867 bet 1868 Maat von dat Aforntenhuus un weer in de Düütsch-Hannöversche Partei. Nadem he 1868 ut dat Aforntenhuus rut is, is na en Nawahl Heinrich Brüning för em narückt. Bi de Wahlen 1870 un 1873 weer Erxleben Kannedaat in’n Wahlkreis Hannover 32 (Neehuus-Oterndörp). He hett bi beide Wahlen blots 2,5&nbsp;% von de Stimmen kregen un kunn sik nich gegen Rudolf von Bennigsen dörsetten.

Bi de Rieksdagswahl 1871 is Erxleben in’n Rieksdagswahlkreis Provinz Hannover 4 (Ossenbrügge, Bessenbrügge, Ibig) wählt worrn un weer von 1871 bet 1874 Maat för de Düütsch-Hannöversche Partei von’n Düütschen Rieksdag. To en Frakschoon hett he nich höört.

## Footnoten



## Literatur

* Dirk Boettcher (u. a.): Hannoversches Biographisches Lexikon. Hannover, 2002 S. 112
* Hans-Cord Sarnighausen: *Der Hannoversche Staatsminister Carl Erxleben (1814-1884)*, in: Hannoversche Geschichtsblätter 29, Hannover 1975, S. 207-213
Friedrich Hoppenstedt

** Wilhelm Heinrich Hoppenstedt** (* 14. Juli 1815 in Horborg; † 14. Oktober 1891 in Hannover) weer en düütschen Verwaltungsbeamten.

Hoppenstedt is 1815 as Söhn von Johanna Maria, borene Sarnighausen (1785–1830; Dochter von Ludwig Heinrich Sarnighausen), un den Generalsupperndent August Ludwig Hoppenstedt (22. März 1763–25. April 1830) in Horborg boren. An’n 28. April 1834 hett he sik för en Studium von de Theologie an de Universität Göttingen inschreven, is later denn aver to de Juristeree wesselt. Na dat Studium is he in’n hannöverschen Verwaltungsdeenst gahn.

He weer von 1838 bet 1841 Auditer bi de Amtsvaagdie Fambossel-Soltau-Wasra. Von dor is he na de Landdrostie Lümborg wesselt un weer dor eerst as Amtsassesser Hülpsarbeider un denn von 1850/1851 bet 1861 Regerungsraad. 1861 is he Amtmann von dat Amt Fambossel worrn. Nadem Prüßen dat Königriek Hannover annekteert hett, hett sik sien Titel op Amtshauptmann ännert. Dormit weer he von 1867 bet 1885 Amtshauptmann von dat Amt Fambossel un von 1868 bet 1885 tosätzlich Kreishauptmann von’n Kreis Fambossel.

He hett an’n 2. August 1844 in Fambossel Marie Henriette Elisabeth Guichard gen. von Quintus Icilius (8. Januar 1826–13. Juli 1892; Dochter von Heinrich Guichard gen. von Quintus-Icilius) freet. De beiden harrn ünner annern de Söhns Georg Carl Heinrich  (4. Juni 1845–13. Oktober 1910) un Georg Carl  von Hoppenstedt (27. Juni 1847–6. August 1918), de 1907 in’n Adelsstand hoven worrn is.

## Footnoten
Kreienborg

**Kreienborg** () is en Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch al von öllers bi Dorum mit bi.

## Geografie

De Oort liggt in de Masch von Land Wusten. De Noordsee is üm un bi dree Kilometer in’n Westen. Dat Water ut dat Rebeed flütt af över de Dorumer Waterlöös un de Lemmasch.

De Naveröörd sünd Dorumer Nedderstreek in’n Noorden, Blickhusen in’n Noordoosten, Dorumer Marren in’n Oosten, Süderwarden un Knakenborg in’n Süüdoosten, Heuhusen in’n Süden, Padingbüddel in’n Süüdwesten, Padingbüddeler Böverstreek un Padingbüddeler Nedderstreek in’n Westen un Heubarg in’n Noordwesten.

## Historie

### Verwaltungsgeschicht

De Oort hett vör 1852 to dat Vallinger Veerdel in dat Kaspel Dorum von dat Vaagdiegericht Land Wusten tohöört un denn von 1852 bet 1885 to dat Amt Dorum. Na 1885 weer dat in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.

To’n 1. Januar 2015 is de Gemeen Dorum oplööst un ut de ganze Samtgemeen Land Wusten is tohoop mit de Gemeen Noordholt de ne’e Gemeen Wuster Noordseeküst worrn.

### Inwahnertall

### Religion

Kreienborg is evangeelsch-luthersch präägt un höört to dat Kaspel von de Urbanus-Kark in Dorum.

För de Kathoolschen is de Hillig-Hart-Jesu-Kark in Bremerhoben-Leh tostännig.

## Weertschop un Infrastruktur

### Verkehr

Kreienborg liggt an en Siedenstraat von de Kreisstraat 69, de in’n Süüdoosten in Dorum an de Landsstraat 129 ran geiht un in’n Noordwesten an de K&nbsp;68. De L&nbsp;129 löppt in’n Süüdwesten na Mulsen un Wremen un in’n Noordoosten na Millm an de L&nbsp;135. De K&nbsp;68 föhrt in’n Noorden na Cappeler Nedderstreek un Noordholt un in’n Süüdwesten na Padingbüddel un Misselwarden. Von de L&nbsp;129 in Dorum ut geiht in’n Oosten de L&nbsp;119 na Niewohl.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 4 Niewohl liggt so negen Kilometer in’n Süüdoosten von Kreienborg an de L&nbsp;119.

De nächste Bahnhoff is knapp veer Kilometer wied weg in’n Süüdoosten de Bahnhoff Dorum an de Bahnlien Bremerhoben–Cuxhoben.

## Footnoten
Karl von Horn (1833–1911)

** Heinrich Ludwig von Horn** (* 24. Oktober 1833 in Halverstidde; † 7. Oktober 1911 in Göttingen) weer en düütschen Verwaltungsbeamten.

Horn is 1833 as Söhn von’n Gehemen Obermedizinalraad Wilhelm Horn in Halverstidde boren. As de Vader an’n 28. Dezember 1865 in’n Adelsstand hoven worrn is, hett ok de Söhn dat Adelsprädikat *von* kregen.

Horn hett Juristeree studeert un is na dat Studium in’n prüüßschen Staatsdeenst gahn. He weer 1860 Gerichtsassesser in Berlin un siet 1866 Regerungsassesser bi de Regerung in Potsdam. 1869 is he Amtshauptmann von dat Amt Usler worrn. He weer von 1874 bet 1878 Amtshauptmann von dat Amt Heien un Kreishauptmann von’n Kreis Heien. Von 1877 bet 1881 weer he denn Landraad von’n Kreis Stemmert, is 1881 Regerungsraad bi de Regerung in Königsbarg worrn un 1884 Böverregerungsraad bi de Regerung in Meideborg. 1888 hett he den Charakter von en Gehemen Regerungsraad in dat prüüßsche Binnenministerium kregen un weer von 1891 bet 1901 Regerungspräsident von’n Regerungsbezirk Marienwerder.

Von Horn hett an’n 9. Oktober 1869 in Potsdam Elisabeth Wald (9. November 1848–1. Juli 1932) freet.

He weer Ehrenridder von’n Johanniterorden.
Ruperti

**Ruperti** is de Familiennaam von

* Christian Friedrich Ruperti (1765–1836), düütschen lutherschen Theoloog,
* Friedrich Christian Ruperti († 1829), plattdüütschen Schriever,
* Georg Alexander Ruperti (1758–1839), düütschen lutherschen Theoloog,
* Johann Hermann Ruperti (1722–1791), düütschen Verwaltungsbeamten,
,
* Marina Ruperti (* 1952), düütsche Feernsehjournalistin,
* Max von Ruperti (1872–1945), düütschen Verwaltungsjurist.

Kiek ok bi: Ruberti.
List vun de Liddmaaten vun den Neddersassischen Landdag (6. Wahlperiood)

De **List vun de Liddmaaten vun den  Neddersassischen Landdag (6. Wahlperiood)** enthollt all Afordneten, de in de 6. Wahlperiood (1967–1970) den Landdag Neddersassen anhörrt hemm.  

## Tosommensetten

Nah de Landdagswahl an’ 4. Juni 1967 hett sück de Landdag as folgt tosommensett:

## Landdagspräsident
* Wilhelm Baumgarten (SPD)

## Fraktschonsvörsitter
* SPD-Fraktschoon Helmut Kasimir 
* CDU-Fraktschoon  Bruno Brandes 
* FDP-Fraktschoon  Winfrid Hedergott
* NPD-Fraktschoon Adolf von Thadden (1967-1968)  Heinz Rudolph (1968-1970) 
                                           
## Afordnete
LWL = Landswahlvörslag

## Literatur
* Barbara Simon: *Abgeordnete in Niedersachsen 1946–1994: Biographisches Handbuch.* Niedersächsischer Landtag, Hannover 1996
Jobst Diedrich Niemann

**Jobst Diedrich Niemann** (* 27. August 1703 op Good Groot-Engershusen; † 14. April 1774 in Otterbarg) weer en düütschen Verwaltungsbeamten.

Niemann is 1703 as Söhn von Catharina Elisabeth, borene Wedige (1664–1730), un den Goodsverwalter Jürgen Heinrich Niemann (* 15. September 1644) op dat Good Groot-Engershusen in Engershusen boren un an’n 5. September 1703 in Aulendöppe döfft worrn. He hett sik an’n 19. April 1720 för en Studium von de Juristeree an de Universität Jena inschreven un an’n 19. Februar 1721 an de Universität Halle. Na dat Studium is he in’n bruunswiek-lümbörgschen Verwaltungsdeenst gahn un 1728 Amtsschriever bi dat Amt Zeven worrn. Dor is he 1745 to’n Amtmann opstegen. 1761 is he in’n Rohstand gahn un hett he bi siene Dochter Justina Sophia un ehren Mann Johann Hermann Ruperti (Amtmann von dat Amt Otterbarg) leevt.

Niemann is an’n 14. April 1774 in Otterbarg na en Slaganfall doodbleven un dor an’n 19. April in de Otterbarger Kapell begraven worrn.

Niemann hett an’n 9. Juni 1729 in Niestadt Dorothea Henriette Catharine Meyer (1. Februar 1712–12. Oktober 1763; Dochter von Johann Georg Meyer) freet. De beiden harrn tohoop 19 Kinner: Dorothea Elisabeth (* 11. Oktober 1730), Justina Sophia (6. Oktober 1731–20. Mai 1790; hett Johann Hermann Ruperti freet), Sophia Margrete (10. Mai 1733–23. Oktober 1733), Henrietta Carolina (10. September 1734–3. November 1783), Georg Hinrich (29. September 1735–1761), Friderich Florens (* 9. Oktober 1736), Johann Ernst (20. Oktober 1737–19. Dezember 1738), Johann Gottlieb (15. November 1738–20. Dezember 1738), Hinrich Justus (15. November 1738–20. Dezember 1738), Margret Amalia (17. Januar 1740–11. Februar 1743), Elise Friederica (26. Januar 1741–15. November 1747), Henrietta (* 20. Mai 1742), Louisa Helene (26. Juli 1743–24. Dezember 1745), Susanne Wilhelmine (9. Oktober 1744–30. Oktober 1744), Johann Wilhelm Justus (* 17. Dezember 1745), Friedrich Carl (* 5. April 1747), Margret Charlott (10. Oktober 1748–1754), Friderica Dorothea (* 22. November 1752) un Alexander (* 1755–26. September 1755).

## Footnoten
Foser

**Foser** betekent

* Foser, germaanschen Stamm.

**Foser** is de Familiennaam von

* Markus Foser (* 1968), liechtensteenschen Skifohrer,
* Pascal Foser (* 1968), liechtensteenschen Footballspeler.
Fosen

**Fosen** betekent

* Fosen, germaanschen Stamm,
* Fosen, noorweegsche Halvinsel,
* Fosen Yards, noorweegsche Warft.

Kiek ok bi: Vosen, Voosen.
Diedrich Bremer

**Diedrich Bremer** (* 1712 op Good Kumbarg; † 13. August 1767 in Himmelpoorten) weer en düütschen Verwaltungsbeamten.

Bremer is 1712 as Söhn von Clara Sophie, borene von Grote (11. Dezember 1687–21. Juni 1757), un Benedix Georg Bremer (15. August 1686–11. Dezember 1754) op Good Kumbarg in Kumbarg boren. Later hett he an de Universitäten Frankfort an de Oder un Halle Juristeree studeert. Na dat Studium is he in’n bruunswiek-lümbörgschen Justizdeenst gahn. He is 1735 Auditer bi de Justizkanzlie Stood un dat Hoffgericht Stood un 1740 Justizraad un Hoffgerichtsassesser worrn. An’n 16. Mai 1746 is he in dat Kunsistorjen inföhrt worrn. 1761 hett he sien Posten in’n Justizdeenst afgeven un weer denn von 1761 bet to sien Dood 1767 Drost von dat Amt Himmelpoorten.

## Footnoten
Fosi

**Fosi** betekent

* Fosi, germaanschen Stamm,
* Fosi, Grootgemeen in’n Autonomen Kreis Fuxin, Provinz Liaoning, China.

**FOSI** is afkört för

* Forum Sedimentologiwan Indonesia, indoneesch Vereenigung för Sedimentologen,
* Family Online Safety Institute, Institut för Familien-Online-Sekerheit,
* Formatting Output Specification Instance, Markup-Spraak för dat Layout von Texten.

Kiek ok bi: Fossi.
Benedix Georg Bremer

**Benedix Georg Bremer** (* 15. August 1686 op Good Kumbarg; † 11. Dezember 1754 ok dor) weer en düütschen Goodsherr, Legatschoons- un Landraad.

Bremer is 1686 op dat Good Kumbarg in Kumbarg boren. He weer Arvherr op Kumbarg un Bentwisch.

He hett an’n 10. Mai 1711 Clara Sophie von Grote (11. Dezember 1687–21. Juni 1757; Dochter von August von Grote) freet. De beiden harrn ünner annern de Kinner Diedrich (1712–13. August 1767), Sophie Juliane (1715–1749; hett Claus Benedict von der Decken freet) un Benedix Bremer (14. August 1717–16. Juli 1779).

## Footnoten
Fosi (Stamm)

De **Fosi** (latiensch; ok **Foser** oder **Fosen**) weren en germaanschen Stamm. De Stamm kummt in de Literatur von de Antike blots een Maal vör, bi Tacitus in siene *[[Germania (Tacitus)|Germania]]* in Kapitel 36. Dat Book is in de Tied üm 100 n. Chr. rüm schreven worrn. Tacitus seggt, dat de Fosi en lütt Navervolk von de Cherusker weren. Dat Rebeed von de Fosi warrt dorüm in Süüdoost-Neddersassen sehn. As de Chatten de Cherusker ünnerkregen hebbt, hebbt de Fosi dat Schicksal von de Cherusker deelt.

Mehr is över den Stamm nich bekannt.

## Literatur

* Günter Neumann: *Fosi.* In: *[[Reallexikon der Germanischen Altertumskunde]]* (RGA). 2. Oplaag. Band 9, Walter de Gruyter, Berlin/New York 1995, ISBN 3-11-014642-8, Sieden 355–356 (online)